
138                                                            DR.30.10.2018                                                                                                                          

 
Untuk makluman Yang Berhormat, GIATMARA sememangnya telah merangka 

beberapa program bagi membolehkan pelajar GIATMARA meneruskan pengajian di 
peringkat lebih tinggi dengan kerjasama beberapa Institusi Pendidikan MARA (IPM) yang 
terpilih. GIATMARA bersama Bahagian Kemahiran Teknikal MARA telah membuat 
penyesuaian silibus secara mapping. Beberapa kursus telah membuat penyesuaian silibus 
seperti teknologi kimpalan, teknologi automotif, electrical, air conditioning dan sebagainya 
untuk membolehkan pelatih lepasan GIATMARA menyambung pelajaran ke IKM atau KKTM 
untuk memperoleh sama ada diploma kompetensi atau diploma industri.  

Bagi tahun 2018, seramai 2,008 orang lepasan pelatih GIATMARA sedang 
menuntut di lima buah IKM seluruh negara. Pada masa akan datang, GIATMARA akan 
berusaha menambah lebih banyak program dan meningkatkan bilangan lepasan pelatih 
GIATMARA yang menyambung pelajaran ke peringkat lebih tinggi. 

Jadi Yang Berhormat Bera, pendekatan yang kita pakai sekarang, kita perlu pergi 
step-by-step, dengan izin. Kita tidak boleh terus ke peringkat ke tahap UniKL. Jadi, itulah 
pendekatan kita.  

Untuk makluman Yang Berhormat Bera juga, GIATMARA masih meneruskan 
program latihan kemahiran seperti kursus teknologi kimpalan dan fabrikasi logam dan 
pendawaian elektrik yang menyokong keperluan tenaga kerja mahir dalam industri teknologi 
rel. Pada masa sekarang, seramai 36 orang pelatih sedang mengikuti program ini dan 
dijangka akan menamatkan latihan pada akhir bulan Disember 2018.  

Begitu juga dengan UniKL yang tetap akan meneruskan program rel sedia ada di 
peringkat ijazah, kursus profesional dan program jangka pendek bagi memenuhi keperluan 
tenaga kerja industri rel di dalam negara dan Asia. Di samping itu, MARA juga telah 
menubuhkan UniKL Asia Rail Centre pada 23 Mac 2016 yang berpusat di Universiti Kuala 
Lumpur Malaysia Italy Design Institute (UniKL MDI) di Taman Shamelin Perkasa, Kuala 
Lumpur. 

Jadi sehubungan dengan itu, penangguhan projek rel seperti HSR dan ECRL tidak 
memberi kesan yang besar kepada program yang ditawarkan oleh UniKL. Sehingga kini, 
seramai 272 peserta pelajar atau pelajar telah mengikut pelbagai kursus pendek dan seminar 
berkaitan teknologi rel. Bagi program akademik pula, terdapat seramai 240 orang pelajar 
sedang mengikuti pengajian peringkat ijazah berkaitan rel... 

Dato’ Sri Ismail Sabri bin Yaakob [Bera]: Yang Berhormat. 

Tuan Sivarasa Rasiah: Sila. 

Dato’ Sri Ismail Sabri bin Yaakob [Bera]: Macam mana Yang Berhormat kata tidak 
akan terjejas? Oleh kerana latihan itu diperkenalkan untuk penyediaan kepada Projek ECRL 
dan ECRL masih lagi ditangguhkan walaupun bukan dibatalkan. Jadi, kalau mereka sudah 
tamat latihan, boleh Yang Berhormat beritahu saya ke mana hendak dihalakan mereka itu? 
Hendak bekerja di- di mana tempat mereka bekerja kerana projek-projek yang besar seperti 
ECRL, HSR telah pun ditangguhkan? 

Tuan Sivarasa Rasiah: Saya rasa Yang Berhormat Bera tahu ECRL bukan sahaja 
projek rel yang tunggal di negara kita. Kita ada banyak projek rel di Malaysia yang sekarang 
masih diteruskan. Kita ada beberapa jenis. Bagi saya, projek-projek yang lain ini selain 
daripada HSR dan ECRL yang ditangguhkan sementara ini boleh menampung pelajar-pelajar 
yang sekarang melalui latihan.  

Tuan Yang di-Pertua, ada beberapa soalan oleh beberapa Yang Berhormat yang 
bertumpu kepada projek-projek spesifik dalam kawasan. Jadi, saya ingin cadangkan kalau 
Yang Berhormat itu ada, saya akan terus bagi jawapan sebab mereka ada tetapi kalau 
mereka tidak ada, kita akan sampaikan dengan cara bertulis. Jadi, Yang Berhormat Setiu ada 
tanya tentang projek bekalan air tetapi saya...  

Timbalan Yang di-Pertua [Dato’ Mohd Rashid Hasnon]: Yang Berhormat Setiu 
tidak ada.  

Tuan Sivarasa Rasiah: Tidak ada. So, saya boleh- kita akan beri jawapan ini 
tentang projek bekalan air bersih di Setiu yang bernilai RM4.76 juta, kita akan beri secara 
bertulis. Saya terus kepada soalan daripada Yang Berhormat Limbang. 

Tuan Haji Hasbi bin Haji Habibollah [Limbang]: Ada, ada. 



Untuk makluman Yang Berhormat, GIATMARA sememangnya telah merangka. beberapa program bagi membolehkan pelajar GIATMARA meneruskan pengajian di peringkat lebih tinggi dengan kerjasama beberapa Institusi Pendidikan MARA (IPM) yang terpilih. GIATMARA bersama Bahagian Kemahiran Teknikal MARA telah membuat penyesuaian silibus secara mapping. Beberapa kursus telah membuat penyesuaian silibus seperti teknologi kimpalan, teknologi automotif, electrical, air conditioning dan sebagainya untuk membolehkan pelatih lepasan GIATMARA menyambung pelajaran ke IKM atau KKTM untuk memperoleh sama ada diploma kompetensi atau diploma industri. Bagi tahun 2018, seramai 2,008 orang lepasan pelatih GIATMARA sedang menuntut di lima buah IKM seluruh negara. Pada masa akan datang, GIATMARA akan berusaha menambah lebih banyak program dan meningkatkan bilangan lepasan pelatih GIATMARA yang menyambung pelajaran ke peringkat lebih tinggi. Jadi Yang Berhormat Bera, pendekatan yang kita pakai sekarang, kita perlu pergi step-by-step, dengan izin. Kita tidak boleh terus ke peringkat ke tahap UniKL. Jadi, itulah pendekatan kita. Untuk makluman Yang Berhormat Bera juga, GIATMARA masih meneruskan program latihan kemahiran seperti kursus teknologi kimpalan dan fabrikasi logam dan pendawaian elektrik yang menyokong keperluan tenaga kerja mahir dalam industri teknologi rel. Pada masa sekarang, seramai 36 orang pelatih sedang mengikuti program ini dan dijangka akan menamatkan latihan pada akhir bulan Disember 2018. Begitu juga dengan UniKL yang tetap akan meneruskan program rel sedia ada di peringkat ijazah, kursus profesional dan program jangka pendek bagi memenuhi keperluan tenaga kerja industri rel di dalam negara dan Asia. Di samping itu, MARA juga telah menubuhkan UniKL Asia Rail Centre pada 23 Mac 2016 yang berpusat di Universiti Kuala Lumpur Malaysia Italy Design Institute (UniKL MDI) di Taman Shamelin Perkasa, Kuala Lumpur. Jadi sehubungan dengan itu, penangguhan projek rel seperti HSR dan ECRL tidak memberi kesan yang besar kepada program yang ditawarkan oleh UniKL. Sehingga kini, seramai 272 peserta pelajar atau pelajar telah mengikut pelbagai kursus pendek dan seminar berkaitan teknologi rel. Bagi program akademik pula, terdapat seramai 240 orang pelajar sedang mengikuti pengajian peringkat ijazah berkaitan rel... Dato' Sri Ismail Sabri bin Yaakob [Bera]: Yang Berhormat. Tuan Sivarasa Rasiah: Sila. Dato' Sri Ismail Sabri bin Yaakob [Bera]: Macam mana Yang Berhormat kata tidak akan terjejas? Oleh kerana latihan itu diperkenalkan untuk penyediaan kepada Projek ECRL dan ECRL masih lagi ditangguhkan walaupun bukan dibatalkan. Jadi, kalau mereka sudah tamat latihan, boleh Yang Berhormat beritahu saya ke mana hendak dihalakan mereka itu? Hendak bekerja di- di mana tempat mereka bekerja kerana projek-projek yang besar seperti ECRL, HSR telah pun ditangguhkan?. Tuan Sivarasa Rasiah: Saya rasa Yang Berhormat Bera tahu ECRL bukan sahaja projek rel yang tunggal di negara kita. Kita ada banyak projek rel di Malaysia yang sekarang masih diteruskan. Kita ada beberapa jenis. Bagi saya, projek-projek yang lain ini selain daripada HSR dan ECRL yang ditangguhkan sementara ini boleh menampung pelajar-pelajar yang sekarang melalui latihan. Tuan Yang di-Pertua, ada beberapa soalan oleh beberapa Yang Berhormat yang bertumpu kepada projek-projek spesifik dalam kawasan. Jadi, saya ingin cadangkan kalau Yang Berhormat itu ada, saya akan terus bagi jawapan sebab mereka ada tetapi kalau mereka tidak ada, kita akan sampaikan dengan cara bertulis. Jadi, Yang Berhormat Setiu ada tanya tentang projek bekalan air tetapi saya... Timbalan Yang di-Pertua [Dato' Mohd Rashid Hasnon]: Yang Berhormat Setiu tidak ada. Tuan Sivarasa Rasiah: Tidak ada. So, saya boleh- kita akan beri jawapan ini tentang projek bekalan air bersih di Setiu yang bernilai RM4.76 juta, kita akan beri secara bertulis. Saya terus kepada soalan daripada Yang Berhormat Limbang. Tuan Haji Hasbi bin Haji Habibollah [Limbang]: Ada, ada.